Zhang Yufei

Zhang Yufei (, Xuzhou, 1998ko apirilaren 19a) igerilari txinatarra da. Tokio 2020ko Olinpiar Jokoetan lau domina lortu zituen, urrezko bi eta zilarrezko bi. Paris 2024ko Olinpiar Jokoetan ez zuen txapelketarik irabazi baina sei domina eskuratu zituen, zilarrezkoa bat eta brontzezkoak bost. Paris 2024an domina gehien irabazi zituen kirolaria izan zen ondorioz, beste inork ez baitzituen sei eskuratu.

 Ibilbidea 
Amak bultzatuta, hiru urterekin hasi zen igeri egiten, ama bera entrenatzaile zuela. 14 urte baino ez zituela, 2008an, txapeldun olinpikoa izandako Liu Zige garaitu zuen 200 m tximeleta proban, Pekinen jokaturiko Munduko Kopan, eta, hurrengo urtean, Txinako igeriketa selekzioan sartu zen. 2014an egin zuen nazioarteko debuta, Gazteen Udako Olinpiar Jokoetan, eta bost domina eskuratu zituen, hiru urrezko eta zilarrezko bi.

Olinpiar Jokoak

 Tokio 2020, urreak eta munduko errekorra 
Tokioko Olinpiar Jokoetan (2020koak izenez, baina 2021ean eginak) urrezko bi domina eskuratu zituen, 200 m tximeletan (Olinpiar errekorra hautsiz 2.03.86 denborarekin) eta 4x200 m librean (taldeak munduko errekorra hautsi zuelarik 7:40,33 denborarekin); honako hauek osatzen zuten taldea: Yang Junxuan, Tang Muhan, Zhang Yufei, Li Bingjie, Dong Jie eta Zhang Yifan-ek; azken biak ez zuten finalean (munduko errekorreko lorpenean) parte hartu. 100 m tximeletan, bigarren egin zuen Maggie MacNeil kanadarrarengandik 5 ehunenekotara.«Zhang Yufei» olympedia.org 2021-10-07an begiratua. "Zhang Yufei" olympics.com 2021-10-07an begiratua. {{Es}

 Paris 2024, polemika eta sei domina 
2024an, Parisko Jokoetarako prestakuntza fasean, apirilean albistea zabaldu zuen AEBetako The New York Times egunkariak Txinako igerilarien taldeko 23 kidek dopin positiboa eman zutela jakinarazi zuen. Trimetazidina (TMZ) izan omen zen gai debekatua, eta Tokioko Jokoak baino lehenago gertatu omen zen kasua. 23 igerilarien artean omen zegoen Zhang.

Txinak azalpenak eman zizkion Munduko Anti-Dopin Agentziari (WADA), jandako zerbaiten ondorioak agertu zirela analisietan, eta WADAk ontzat eman zuen azalpena, kontua horretan geratu zelarik.

Nolanahi ere, 2024an zehar Txinako igerilariek beste inongo herrialdeetakoek baino kontrol gehiago izan zituztela jakinarazi zen. Igerilari bakoitzeko 21 test, kopuru ertain gisa, eta kasu guztietan emaitza negatiboekin.

Parisko igerileku olinpikoan, azkenik, Zhang brontzezko hiru domina lortu zituen banakako probetan (50 m estilo librea, 100 m tximeleta eta 200 m tximeleta), eta erreleboetan zilar bat (4x100 m medley mistoa) eta beste bi brontze (4x100 m estilo librea eta 4x100 medley emakunezkoena). Urrerik gabe, baina Parisko banakako kirolari guztien artean domina gehien, sei, beste inork lortu ez zuena.

Udako Olinpiar Jokoak
Joko OlinpikoakUrteaLekuaDominaProbaMarka2020Tokio  Japonia 100 metro tximeletaIgeriketa. 100 m tximeleta, emaitzak 2020 olympedia.org 55.642020Tokio  Japonia 200 metro tximeletaIgeriketa. 200 m tximeleta, emaitzak 2020 olympedia.org 2:03.862020Tokio  Japonia 4x200 Estilo libreko erreleboa,(ME),emakumezkoaIgeriketa, 4x200 Estilo libreko erreleboa, emaitzak 2020 olympedia.org 7:40.332020Tokio  Japonia 4x100 Igeri-estiloko erreleboamistoaIgeriketa, '4x100 igeri-estiloko erreleboa, emaitzak 2020 olympedia.org 3:38.862024Paris 4x100 m medley mistoa3:37.552024Paris 50 m estilo librea24.202024Paris 100 m tximeleta56.212024Paris 200 m tximeleta2:05.092024Paris 4x100 m estilo librea3:30.302024Paris 4x100 medley3:53.23

 Gainerako emaitzak 
Munduko Uretako txapelketakUrteaLekuaDominaProbaMarka2015Kazan ()200 metro tximeleta2:06.512015Kazan ()4 × 200 m erreleboak libre7:49.102017Budapest ()4 × 100 m medley erreleboak mixtoa3:41.25Munduko Igeriketa txapelketakUrteaLekuaDominaProbaMarka2014Doha ()400 metro libre3:59.512016Windsor ()200 metro tximeleta2:05.102017Hangzhou ()4 × 100 m medley3:48.80Asiako JokoakUrteaLekuaDominaProbaMarka2014Incheon ()4 x 100 m libreak3:37.252018Jakarta ()200 metro tximeleta2:06.612018Jakarta ()4 × 100 m medley erreleboak mixtoa3:40.452018Jakarta ()100 metro tximeleta57.40Gazteen Olinpiar JokoakUrteaLekuaDominaProbaMarka2014Nanjing ()4 x 100 m librea3:41.192014Nanjing ()4 × 100 m medley4:03.582014Nanjing ()4 × 100 m medley erreleboak mixtoa3:49.332014Nanjing ()100 metro tximeleta57.952014Nanjing ()200 metro tximeleta2:08.22

 Erreferentziak 

 Kanpo estekak 

Kategoria:Txinako igerilariak
Kategoria:2020ko Udako Olinpiar Jokoetako igerilariak
Kategoria:2020ko Udako Olinpiar Jokoetako dominadunak
Kategoria:Olinpiar Jokoetako dominadunak igeriketan
Kategoria:2016ko Udako Olinpiar Jokoetako igerilariak
Kategoria:2024ko Udako Olinpiar Jokoetako dominadunak
Kategoria:2024ko Udako Olinpiar Jokoetako igerilariak
Kategoria:Txinako urrezko dominadun olinpikoak